**Bod 9. Zmena nájomnej zmluvy s fi. E. G. E., s. r. o.**

Mesto Prievidza už dlhšiu dobu má záujem a snahu o užívanie časti prievidzského Lesoparku – hlavne amfiteáter s priľahlými pozemkami.

Mesto Prievidza, ako podielnik HK, listom zo dňa 27. 2. 2025 (doručeným 5. 3. 2025) zaslanom výboru HK, p. s. Prievidza požiadalo o spoluprácu pri riešení prenájmu časti Lesoparku a žiada o zaradenie prerokovania riešenia nájmu v najbližšom zhromaždení HK.

Od roku 2002 sú pozemky v Lesoparku v prenájme fy. E. G. E., s. r. o. (predtým TEZAS, s. r. o.) Dodatkami k základnej nájomnej zmluve došlo k jej úpravám, hlavne čo sa týka prenájmu plôch, podmienok nájmu a ceny prenájmu. V súčasnosti nájomca uhrádza nájomné vo výške 4 164,37 € v štvrťročných splátkach bez výrazného meškania. Starostlivosť o užívané - prenajaté pozemky nie je vždy v súlade s nájomnou zmluvou.

Výbor HK na svojom rokovaní dňa 11. 3. 2025 prerokoval žiadosť mesta a prijal uznesenie o požiadaní fy. E. G. E., s. r. o. a Mesto Prievidza o spracovanie zámeru na využívanie prenajatých plôch v lokalite Lesopark s termínom do 7. 4. 2025, a na základe zámerov vypracovať návrh riešenia zmeny nájomnej zmluvy na prenájom pozemkov v lokalite Lesopark a predložiť ho do zhromaždenia vlastníkov spoločnej nehnuteľnosti.

Mesto Prievidza listom zo dňa 16. 4. 2025 zaslalo „Návrh budúceho usporiadania vzťahov v Lesoparku“, kde určuje „Ciele mesta“, „Požiadavky mesta“, „Čo bude mesto zabezpečovať“ a „Návrh na odplatu“.

Terajší nájomca fi. E. G. E., s. r. o. písomné stanovisko k ďalším zámerom a rozvoju Lesoparku písomne nepredložil, len pri ústnom rokovaní uviedol všeobecný rozvoj aktivít v Lesoparku.

Vzhľadom k tomu, že „Zmluvu o nájme pozemkov v Lesoparku“ v minulosti odsúhlasilo Zhromaždenie spoluvlastníkov spoločnej nehnuteľnosti, výbor má za to, aby zhromaždenie rozhodlo o ďalšom usporiadaní vzťahov v Lesoparku. Výbor navrhuje k schváleniu nasledovný bod riešenia a usporiadania vzťahov a nájmu v Lesoparku:

1. Zhromaždenie poveruje výbor HK, p. s. Prievidza rokovať a podpísať s fi. E. G. E., s. r. o. a Mestom Prievidza o uzatvorení nových zmlúv dohodou tak, aby zmluvy o nájme boli prijateľné pre všetky tri strany, t. j. pre fi. E. G. E., s. r. o., Mesto Prievidza a HK, p. s. Prievidza.

Po diskusii sa dá hlasovať o prijatí bodu k usporiadania vzťahov v Lesoparku.