**Diskusný príspevok k náhrade škody na chate pani Bolya**

Vážení vlastníci spoločnej nehnuteľnosti,

ešte v roku 2023 vznikla škoda na rekreačnom objekte – chaty súp. č. 10702 nachádzajúcej sa v rekreačnom stredisku Púšť v dôsledku pádu stromu v majetku HK, p. s. €Prievidza stojaceho na priľahlom pozemku, k pozemku ktorý poškodení užívajú, o čom ste boli informovaní na zhromaždení v roku 2024. Na základe toho boli do roku 2024 naplánované odhadované náklady vo výške 2 800 €. Koncom roku 2024 predložili poškodení faktúry za opravu chaty v celkovej výške 9 735,95 €. Vzhľadom k tomu, že v tejto sume boli zahrnuté opravy a práce, ktoré nesúviseli so vzniknutou škodou, bolo vyvolané rokovanie dňa 18. 12. 2024 vo veci nároku na náhradu škody. Na rokovaní bola prítomnými ustálená výška nároku na náhradu škody na sumu 4.392,06 Eur Na predmetnom rokovaní bolo tiež dohodnuté, že písomný záznam z neho vrátane výšky uplatňovaného nároku bude predložený na schválenie výboru Horského komposesorátu. V zmysle dohodnutého bol písomný záznam predložený na zasadnutí výboru Pozemkového spoločenstva konaného dňa 14. 1. 2025. Členovia výboru Pozemkového spoločenstva po prerokovaní nesúhlasili s priamou úhradou sumy 4.392,06 Eur vo Váš prospech z dôvodu, že táto prekračuje sumu 2 800,00 Eur, ktorá bola na náhradu vzniknutej škody schválená v rozpočte Pozemkového spoločenstva na zasadnutí Zhromaždenia Pozemkového spoločenstva konaného dňa 19. 5. 2024.

Z vyššie uvedeného dôvodu bolo vo výbore stanovené, že nárok na náhradu škody vo výške 4.392,06 Eur bude predložený na zasadnutí Zhromaždenia Pozemkového spoločenstva, ktoré sa koná dnes, a po jej schválení bude zahrnutý do rozpočtu na rok 2025 a následne bude predmetná suma vyplatená na bankový účet poškodených.

Pozemkové spoločenstvo sa vyššie uvedeným postupom nezbavuje zodpovednosti za spôsobenú škodu, avšak zmeny schváleného rozpočtu Pozemkového spoločenstva nie je oprávnený schváliť/vykonať výbor Pozemkového spoločenstva a preto je nevyhnutné dodržať vyššie uvedený postup.

V prípade nesúhlasu s uvedeným spôsobom riešenia budeme nútení ísť do právneho sporu s poškodenými, a podľa nášho názoru škodu budeme musieť tak či tak uhradiť aj so súdnymi poplatkami.

Na základe uvedeného dávam hlasovať, kto je za uvedený spôsob riešenia

kto sa zdržal hlasovania

kto je proti