**Správa dozornej rady o činnosti a o kontrole hospodárenia Horského komposesorátu, pozemkové spoločenstvo Prievidza, za obdobie hospodárskeho roku 2024.**

Vážené dámy, páni podielnici HK pozemkové ho spoločenstva Prievidza predkladám Vám za DR správu o činnosti DR a kontrolách vykonaných v priebehu roku 2024 i . DR pracovala v zložení Ing. Baška predseda, p. Nedeliak a p. Cigleni ako členovia. DR sa pravidelne schádzala po každom jednaní výboru HK, v zmysle plánu činnosti a v zmysle kompetencií daných platnými právnymi a vnútornými predpismi spoločenstva. Z každého zasadnutia bol vyhotovený zápis s konkrétnymi úlohami a termínmy ich plnenia.

Jednou z kompetenčných oblastí v zmysle stanov je kontrola činnosti výboru HK. Výbor HK sa pravidelne schádzal 1x mesačne/ plus 2 mimoriadne zasadnutia/ za účasti predsedu DR. Z každého zasadnutia výboru bol spracovaný zápis, ktorý obsahuje časť o kontrole a plnení prijatých uznesení ako aj nové prijaté úlohy ktoré majú pridelenú osobnú zodpovednosť a termínom splnenia. O prijatých úlohách a riešených problémoch výbor rozhodoval kolektívne, so zámerom hospodárneho nakladania so spoločných majetkom a s jeho čo najefektívnejším ekonomickým zhodnotením.

DR konštatuje, že pri činnosti výboru HK neboli zistené porušenia ustanovení zákona č, 97/13 a nasledovných noviel zákona o pozemkových spoločenstvách ani porušenie vnútorných predpisov spoločenstva. Voči spoločenstvu neboli v sledovanom období uplatnené žiadne pokuty ani iné sankčné opatrenia. DR nezaregistrovala žiadne sťažnosti členov spoločenstva. Pripomienky, ktoré vyplynuli z diskusie na riadnom zhromaždení za rok 2023 výbor v spolupráci s DR zosumarizoval, vyhodnotil a zapracoval do uznesenia. Následne boli vypracované odpovede , odoslané jednotlivým členom, resp. boli zverejnené na webovej stránke HK. K tejto oblasti činnosti nemá DR výhrady.

Ďalšou oblasťou , ktorú DR kontrolovala , bola hospodárska činnosť v lese a starostlivosť o porasty. Zástupca DR sa zúčastnil fyzickej ohliadky porastov, kde bola vykonávaná ťažba, ochrana drevín, čistenie po ťažbe, opravy komunikácií, priečneho a pozdĺžneho odvodnenia a zároveň bolo vykonané hodnotenie škôd spôsobené ohryzom, olupovaním a vytĺkaním lesnou zverou. O výsledku šetrenia bol spísaný záznam.

DR konštatuje, že práce v lese v sledovanom období sú vykonávané v zmysle ročného plánu ochrany lesa a na požadovanej kvalitatívnej úrovni.

Tu ďalej poznamenávam, že výbor HK aj v roku 2024 poskytol finančné prostriedky z rezervného fondu , ktoré sú účelovo viazané na pestovnú činnosť/ do roku 2025/ na výstavbu xx oplôtkov na ochranu mladých porastov pred poškodením zverou a kúpu sadeníc na zalesnenie v hodnote 10 275,80 eura. Toto bolo odsúhlasené aj dozornou radou, nakoľko tento spôsob ochrany sa javí ako najefektívnejší. Pre informáciu uvádzam, že k 31.12.2024 bola výška rezervného fondu 5 439,08 eura.

Ani k tejto oblasti činnosti nemá DR výhrady.

Ďalej DR predkladá stanovisko a zistenia k účtovnej agende a inventarizácii majetku a záväzkov. Účtovná agenda je vedená odbornou organizáciou ako platená služba, ktorá spracovala aj ročnú uzávierku s daňovým priznaním k 31.12.2024.

V rámci kontroly obehu a evidencie hotovosti boli vykonané 4 plánované a 2 mimoriadne námatkové kontroly pokladnice. Počas roku 2024 bolo cez pokladňu podľa pokladničného denníka vykonaných xx, z toho príjmových a výdajových operácií. Kontrolou pokladničných dokladov , ktoré sú vedené po vecnej a formálnej stránke bez závad, mal byť pokladničný zostatok k 31.12.20234 574,66 Eura. Táto suma bola zistená aj fyzickou inventarizáciou, o čom bol spísaný komisionálny zápis. DR konštatuje, že v roku 2024 bol prekročený interný limit finančných prostriedkov v pokladnici/500 Euro/, a to z dôvodu platenia nájmov za chaty v hotovosti.

Finančné prostriedky spoločenstva sú uložené na účtoch v PRIMA BANKE – BÚ vo výške 50 726,65 E a na dividendovom účte vo výške – 8 957,05 E a v PRIVAT BANKE na termin. účte vo výške 55 419,58E. Spolu finančné prostriedky na bankových účtoch spoločenstva sú 115 103,28 Eura. Ďalšie finančné prostriedky sú vložené do cenných papierov Penta držané do doby splatnosti v sume 50 656,25 Eura. Po vykonaní dokladovej inventarizácie DR konštatuje, že inventúrny stav zodpovedá stavu v účtovníctve.

Ďalej bolo inventarizáciou zistené , že spoločenstvo malo k 31.12.2024 záväzky vo výške 39 105,44 E. Z toho rezervný fond 5 439,08, zostatok nevyplatených dividend za roky 2021 -2023 vo výške 27 168,14E a ostatné záväzky vo výške 6 498,22E. Tieto boli voči poisťovniam VšZP, Dôvera a Soc. poisťovňa, mzdy za 12. mesiac a neuhradené faktúry za služby, DPH a daň z príjmu/ . Tieto pohľadávky boli k dnešnému dňu uhradené . Čo sa týka pohľadávok, voči odberateľom, tieto boli podľa knihy pohľadávok k 31.12.2024 vo výške 5214,75 E/nájomné /. Boli uhradené v lehotách splatnosti k 31.01.2024.

Vznik nákladov a tvorba ziskov je preukázaná dokladmi a to pokladničnými, mzdovými, dodávateľskými a odberateľskými faktúrami a výpismi z bankových účtov.

Záverom DR na základe svojich zistení, inventarizácie a overovania účtovnej uzávierky doporučuje plénu

1. schváliť výsledky hospodárenia a účtovnú uzávierku za hospodársky rok 2024

2. zobrať na vedomie správu o plnení úloh a hospodárení v lese

3. zobrať na vedomie správu o činnosti výboru a potvrdiť tým splnenie uznesení zo zhromaždenia konaného v roku 2024.

4. schváliť výšku dividend za rok 2024 vo výške xxxx eura/ m2, tak ako je uvedené v návrhu výboru HK

V Prievidzi, 31.03.2024 Ing. Jozef Baška, MPH

Robert Nedeljak

Zdenko Cigleni